Kakawin Nāgarakṛtâgama/Pupuh 9
Pupuh 9 – Sragdharā

1. 
a. nāhan lwirnyang manangkil pangalasan ingaran kwehnya tanpa pramāṇa
b. tan palwir nyū gaḍing janggala Kaḍiri sĕḍah panglarang rājadewī
c. waiśangkā wwang panewwan kṛtapura sinlir mwag jayeng prang jayāgöng 
d. angreyok kayw apu wwang jaladhi pasuruhan sāmajāḍi prakirṇa

2. 
a. nāhan tāḍinya munggwing watangan alun-alun tan pĕgat lot maganti 
b. taṇḍa mwang gusti wadwā haji muwah ikang amwang tuhan ring yawābāp 
c. mukyang munggw ing wijil pikalih aḍika bhayangkāryapintāpupul sök 
d. lor ning dwāre dalĕm nggwanya kidul ika para kṣatriya mwang bhūjanggā

3. 
a. ngkānêng bāyabya ri paścima midĕr umārêng mṛtyūdeśa yaśākweh
b. sar sök de sang sumantry āmawa pinituha ring wirabhṛtyān panangkil
c. anyat kannah kidul pāntaran ika lawangan maṇḍapa mwang gṛhâkweh
d. sar sök de bhṛtya sa śri nṛpati ri paguhan nītyakālan paśewa

4.
a. ngkāne jroning wijil ping kalih arĕja natarnyāratālwātiśobha
b. sök weśma mwang witanābhinawa papupulan sang manangkil marêng jro
c. wetan têkang gṛhānopama wangunan ikāśry aruhur sôpacara
d. nggwan śrī nāthan paweh śewa ring umarĕk umunggw ing witanāprameya

Nāgarakṛtâgama
Kakawin Nāgarakṛtâgama